Man deur metropolisie geskietArgief. Foto: SAPA Hoofsupt. Wayne Minnaar, woordvoerder van die Johannesburgse metropolisie, sê beamptes het vroeg Saterdagaand motors afgetrek en deursoek op die hoek van Raleigh- en Bedfordstraat. Hy sê beamptes het ŉ grys Toyota afgetrek met drie manlike insittendes. “Beamptes het die motor genader waarna die drie mans uitgeklim en op beamptes begin losbrand het. Die beamptes het teruggevuur en een van die verdagtes geskiet en gewond.” Minnaar sê die verdagte is in hegtenis geneem en na ŉ hospitaal geneem vir behandeling. Drie omstanders is ook tydens die skietery gewond en na nabygeleë hospitale geneem vir verdere behandeling. Minnaar sê geen metropolisiebeamptes is tydens die voorval gewond nie. Die polisie soek intussen na die ander twee verdagtes.